Twisted Sister

Twisted Sister var ei heavy metal-gruppe som blei danna i New York i desember 1972 av gitaristen Jay Jay French. Bandet var inspirert av New York Dolls, Kiss og Alice Cooper.Om Twisted Sister av Eduardo Rivadavia på Allmusic French sjølv var også begeistra for Lou Reed og David Bowie.

 Historie 
Sjølv om bandet blei danna allereie i 1972, var det fyrst etter at vokalisten Dee Snider kom med i 1976 at det byrja å få ordentleg suksess. Snider skreiv snart dei fleste låtane for bandet. Dei første utgivingane til gruppa var singlane «I'll Never Grow Up Now» og «Bad Boys of Rock'n'Roll» i 1980, med Eddie Kramer som lydprodusent. Deretter følgde EP-en Ruff Cuts før albumdebuten endeleg kom med Under the Blade med Pete Way, kjend som bassist i UFO, som produsent i 1982.Om Twisted Sister av Eduardo Rivadavia på Allmusic

Stay Hungry frå 1984 blei det store gjennombrotet til gruppa, godt hjelpt av fleire humoristiske musikkvideoar på MTV: «We're Not Gonna Take It» og «I Wanna Rock», med platesal som kvalifiserte til platinaplate fleire gonger.Om Twisted Sister av Eduardo Rivadavia på Allmusic

Bandet klarte ikkje å ta vare på momentet og selte aldri like mykje igjen. Singelen frå den neste albumutgjevinga, Come Out and Play (1985), var ein coverversjon av «Leader of the Pack», som var ein hit for jentegruppa The Shangri-Las i 1964.Adam Kivelon: «Break Yo’ TV: Twisted Sister – Leader of the Pack» på Consequence of Sound 26. august 2010 Bandet hadde tapt noko av kredibiliteten sin hjå metalpublikumet, og mista den kortvarige merksemda til poppublikummet. Heller ikkje Love is for Suckers (1987) selte tilfredsstillande, og bandet blei oppløyst.Om Twisted Sister av Eduardo Rivadavia på Allmusic

Bandet har blitt gjenforeint nokre gonger, men utgjevingane har vore liveplater, gjeninnspelingar og novelty-utgjevingr.Diskografi hos Allmusic Då trommeslagaren A.J. Pero døydde i 2015, bestemde dei seg for å leggja ned bandet, men heldt ein avskjedsturné i 2016.Thomas Talseth: «Twisted Sister gir seg etter dødsfall» i VG 8. april 2015

 Diskografi 

 Studioalbum

 Under The Blade (1982)
 You Can't Stop Rock 'N' Roll (1983)
 Stay Hungry (1984)
 Come Out And Play (1985)
 Love Is For Suckers (1987)
 Big Hits And Nasty Cuts (1992)
 Live At Hammersmith (1994)
 Club Daze Volume 1 The Studio Sessions (1999)
 Club Daze Volume 2 Live At The Bars (2001)
 The Essentials (2002)
 Still Hungry (2004)
 Live At Wacken: The Reunion (2005)
 Best of Twisted Sister (2006)
 A Twisted Christmas (2006)

Kjelder

Denne artikkelen bygger på «Twisted Sister» frå ,  den 22. desember 2024.  

Bakgrunnsstoff

Kategori:Musikkgrupper skipa i 1972
Kategori:Hardrockgrupper